A’zam Abdullayev «O‘zkomnazorat» boshlig‘i vazifasini bajaruvchi etib tayinlandi

A’zam Abdullayev Abdushukurovich Axborotlashtirish va telekommunikatsiya sohasida nazorat bo‘yicha davlat inspeksiyasi («O‘zkomnazorat») boshlig‘i vazifasini bajaruvchi etib tayinlandi. Bu haqda Adliya vazirligi xabar qildi.
Tayinlov hukumatning 27 apreldagi qarori [216-sonli] bilan amalga oshirildi.
A’zam Abdullayev Telegram, YouTube, Instagram, Facebook, Odnoklassniki`ning O‘zbekistondagi faoliyati cheklanishi ortidan lavozimidan ozod qilingan G‘olibsher Ziyayev o‘rniga tayinlandi.
Tayinlovga qadar u «Toshshahartransxizmat» AJda rahbar o‘rinbosari lavozimida ishlab kelayotgan edi.